לכב' התוכנית ללימודי יהדות, אוניברסיטת מרכז אירופה,

אני מבקש להמליץ בחום על קבלה והענקת מילגה לשבוע לימודים במסגרת פרוייקט הפינקסים,

למר ליאור זילבר. מדובר בתלמיד בעל שילוב "מנצח" של היקף, עומק ומוטיבציה.  
ליאור למד אצלי בקורס 'הגות חסידית במאה העשרים' והתבלט כתלמיד רחב דעת, רב  
צדדי, בעל הבנה מהירה ומעמיקה וחריפות מחקרית המסתתרת לעתים מאחורי ארשת פנים צנועה ומאופקת. ניכר היה בו כי הוא בקי ורגיל בהגות היהודית לכל שלביה וזרמיה. הוא ניחן בחוש ביקורתי ובתשומת לב מעמיקה להיבטים מעניינים במקורות הנלמדים ובספרות המחקר. העבודה שהגיש לי בקורס הנ"ל הייתה מצויינת, וזיכתה אותו בציון .94  
ליאור עבר דרך ארוכה ובלתי-שגרתית: הוא החל את דרכו בעולם הישיבות, ולמד בישיבת  
מרכז הרב, וכן עמד בראש כולל הלכה. הוא עסק בפעילות חינוכית בחו"ל וכיום הוא עובד לפרנסתו כמטפל זוגי. במקביל הקים בית וגידל שמונה ילדים. בגיל מאוחר יחסית הוא "גילה" את המחקר האקדמי, נתפס אליו והחל במסלול לימודים מסודר באוניברסיטה הפתוחה ואחר כך אצלנו. הוא התקבל לתואר שני, וכיום כותב את עבודת התזה שלו בהנחיית פרופ' משה הלברטל וד"ר מעוז כהנא. אין ספק שמדובר במהלך נועז שיכול להתבצע רק על ידי אדם שהמחקר  
מלהיב אותו באמת. וזה אכן המקרה שלפנינו.

הנושא שבחר ליאור לעבודתו הוא בעל חשיבות עליונה למחקר: הוא מבקש לנתח את הגותו  
של ר' משה איסרליש, הרמ"א )? ,(1572-1530מן האישים המשפיעים ביותר על ההלכה אי פעם,  
שיצירתו ההגותית לא זו בלבד שנחקרה רק במעט, אלא אף נותרה בחלקה בכתב יד עד היום(!).  
מדובר אפוא בבחירה מעולה של נושא המחקר, אך גם בבחירה תובענית: היא מצריכה ידע מעמיק  
הן בהלכה (שהרי מדובר בראש ובראשונה בפוסק), הן בקבלה, הן בפילוסופיה, הן בהיסטוריה של  
פולין במאה ה- .16לדעתי, ליאור מצוייד היטב בידע עשיר זה, תולדת השילוב הפורה של רקעו  
הישיבתי והשכלתו האקדמית, ולפיכך הוא מן המעטים שיכולים לשאת על שכמם נושא "כבד  
משקל" מעין זה. אכן, נושא זה רחב מכדי להיכלל בעבודת תזה, ואולם, כפי שהבנתי משיחותיי עמו, ליאור מתכוון להמשיך ולפתחה בעבודת דוקטור שהוא מתכנן לכתוב בהמשך הדרך. אני מקווה ומאמין שיתאפשר לו להוביל את הישגיו גם לתחום ההוראה.

מלבד זאת, כידוע לכם, ליאור עוסק בהנחייתו של ד"ר מעוז כהנא, בפרוייקט הפנקסים, בפנקסי פראג, שבו כשרונותיו ויכולותיו יוכלו לתרום להעמקה הנדרשת במחקר זה בן בגלל הידיעות הנדרשות בתחום התורני והן בתיום האקדמי-היסטורי.

ברצוני להמליץ בחום על הענקת מלגה וקבלתו לשבוע לימודים זה, שבו הוא יוכל להתרם כמו גם לתרום לפרוייקט חשוב זה.

פרופ' בנימין בראון

החוג למחשבת ישראל  
האוניברסיטה העברית בירושלים – הר הצופים  
ירושלים 9190501  
benjamin.brown@mail.huji.ac.il :דוא"ל  
0546-460222 ,02-5710242 :טל